Od gline do suvenira

U njega su uključeni polaznici Keramičke grupe, Likovne grupe te Kreativnih radionica naše škole koji izrađuju keramičke suvenir-pločice i eko-platnene vrećice s motivima brezovljanske kulture, a na projektu surađujemo s TZ Koprivnica, Gradskim muzejom Križevci i višom kustosicom Lanom Okroša Rožić te kiparom Dragutinom Ciglarom.

Cilj nam je izradom suvenira s ovim motivima promovirati nalazište i brezovljansku kulturu, razvijati interes za zavičajnu prošlost, ali i rad i kreativnost naših učenika. Stoga smo prema Ministarstvu kulture i medija, Konzervatorskom odjelu u Bjelovaru izaslali zahtjev za odobrenje izrade suvenira s brezovljanskim motivima. Odobrenje je stiglo!

          U videu <https://bit.ly/3KWcZzf> pogledajte kako izgleda naš prvi službeni suvenir i koji je postupak njegove izrade. Riječ je o keramičkoj okrugloj pločici (promjer 6 cm) s magnetom izrađenoj utiskivanjem crvene gline u kalup te paljenoj u peći za keramike, s motivom Velike Božice Majke (apstraktna figurica žene pronađene na nalazištu Brezovljani) sa stiliziranim brezinim granama. Na rubu pločice je natpis: Neolitičko nalazište Brezovljani, Općina  Sveti Ivan Žabno. Kalup je izradio kipar Dragutin Ciglar prema ideji učenika, polaznika Likovne grupe.

Ivančica Sudinec, prof.